

**Certamen Diàleg per a una escena**

La Sagrera Es Mou per Les Lletres ha decidit endegar un certamen literari vinculat a l’acte que durà a terme, el 21 de novembre de 2025 a la Torre La Sagrera. Aquesta iniciativa es regeix per les bases que figuren a continuació.

**Bases**

• El certamen **Diàleg per a una escena** és obert a tothom, sense límit d’edat ni de cap altra condició.

• S’estableixen dues categories: a) fins a 15 anys; b) 16 o més anys.

• Les persones que hi participin han d’enviar una obra, de tema lliure en format diàleg, d’un màxim de 250 paraules.

• Cada concursant només podrà enviar un sol text, en català o en castellà.

• El text cal enviar-lo via correu electrònic a l’adreça lsemxlletres@gmail.com. En un document a banda hi figuraran les dades personals del concursant (nom, cognoms, adreça, adreça electrònica, telèfon i edat).

• El termini de recepció de materials es considerarà exhaurit el 12 de novembre de 2025 a les 23:59 hores.

• El veredicte es donarà a conèixer en el decurs de l’acte que es farà el **21 de novembre**, a 2 quarts de 7 del vespre a la Torre la Sagrera.

• En funció dels materials rebuts, l’organització es reserva la decisió de quins textos seran llegits públicament en el decurs de l’acte esmentat i quins seran remesos a La Sagrerina i/o a Tota La Sagrera per a la seva publicació en aquests mitjans.

• Els materials presentats quedaran en poder de l’organització, que es reserva el dret d’exposar-los o publicar-los (tot i que sempre seria fent esment de la seva autoria), com també de la possibilitat de la seva destrucció.

• Els guardons del certamen són purament honorífics, atès que no es contemplen premis materials ni econòmics, ja que la iniciativa persegueix un objectiu purament participatiu i de promoció cultural.

• Les persones que participen en aquest certamen accepten les bases aquí exposades i, davant qualsevol dubte o aspecte no contemplat, serà l’organització qui prengui la decisió que consideri més justa i adient.

• L’organització del certamen confirmarà als participants la correcta recepció dels originals però només es posarà posteriorment en contacte amb els finalistes per comunicar-los la seva condició i demanar-los l’assistència a l’acte de lliurament dels premis.